ৰাজপুতনা ৰাইফলছৰ ৯ নং বেটেলিয়নৰ এটা অভিযানকাৰী দলে মঙলবাৰে তিনিচুকীয়া জিলাৰ জাগুন ঘাটৰ পৰা এন এছ চি এন খাপলাঙৰ এজন দুৰ্ধৰ্ষ কেডাৰক আটক কৰিবলৈ সক্ষম হয়।
স্থানীয় সূত্ৰৰ পৰা পোৱা তথ্যৰ ভিত্তিতে অভিযানকাৰী দলটোৱে সদস্যজনক আটক কৰে বুলি জানিবলৈ দিয়ে। অভিযানৰ সময়ত এন এছ চি এন খাপলাঙৰ চাৰ্জেণ্ট মেজৰ বানহম হাংফুক(৩২) নামৰ কেডাৰজন গ্ৰেপ্তাৰ হয়।
আটকাধীন দুৰ্ধৰ্ষ কেডাৰজন অৰুণাচল প্ৰদেশৰ চাংলাং জিলাৰ ফাংটিপ য়াটডান গাঁৱৰ বুলি জানিবলৈ দিয়ে অভিযানকাৰী দলটোৱে। ইতিমধ্যে কেডাৰজনক জাগুন আৰক্ষীক গতাই দিয়াৰ লগতে এটা গোচৰো ৰুজু কৰিছে।
উল্লেখ্য যে বিগত কিছুদিনৰ পৰা উজনি অসমত সন্ত্ৰাসবাদী সংগঠন সমূহে বিভিন্ন কূটাঘাতমূলক কাৰ্যকলাপ সংঘটিত কৰি থকা পৰিলক্ষিত হৈছে। সেয়ে এনেধৰণৰ কূটাঘাতমূলক কাৰ্য নিয়ন্ত্ৰন কৰাৰ বাবে সেনা আৰু আৰক্ষীয়ে অভিযান তীব্ৰতৰ কৰি তোলা বুলি জানিব পৰা গৈছে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
